b'\n_START_ARTICLE_\nSinisilm\xc3\xa4kakadu\n_START_SECTION_\nKoko ja ulkon\xc3\xa4k\xc3\xb6\n_START_PARAGRAPH_\nLinnun pituus on 50\xc2\xa0cm ja paino 500\xe2\x80\x93570\xc2\xa0g. Sen h\xc3\xb6yhenpuku on kokonaan valkoinen, p\xc3\xa4\xc3\xa4ss\xc3\xa4 ja niskapuolella olevassa t\xc3\xb6yhd\xc3\xb6ss\xc3\xa4 voi olla keltaisia h\xc3\xb6yheni\xc3\xa4. Paljas alue silm\xc3\xa4n ymp\xc3\xa4rill\xc3\xa4 on sininen, nokka tummanharmaa, koivet harmaat ja iiris koiraalla tummanruskea, naaraalla punertava.\n_START_SECTION_\nEsiintyminen\n_START_PARAGRAPH_\nSinisilm\xc3\xa4kakadut el\xc3\xa4v\xc3\xa4t Bismarckinsaarilla Papua-Uusi-Guineassa. Populaation koko on noin 10\xc2\xa0000\xc2\xa0yksil\xc3\xb6\xc3\xa4. Laji on vaarantunut elinymp\xc3\xa4rist\xc3\xb6n tuhoutumisen takia, sill\xc3\xa4 suuret alat sademetsi\xc3\xa4 on raivattu ja istutettu \xc3\xb6ljypalmulle viimeisten 30 vuoden aikana.\n_START_SECTION_\nElinymp\xc3\xa4rist\xc3\xb6\n_START_PARAGRAPH_\nAlavien maiden sademets\xc3\xa4t kilometrin korkeudelle merenpinnasta.\n_START_SECTION_\nLis\xc3\xa4\xc3\xa4ntyminen\n_START_PARAGRAPH_\nPes\xc3\xa4 on puunkolossa. Munam\xc3\xa4\xc3\xa4r\xc3\xa4 on kaksi, joskus kolme.\n_START_SECTION_\nRavinto\n_START_PARAGRAPH_\nRuokavalio on monipuolinen ja koostuu siemenist\xc3\xa4, p\xc3\xa4hkin\xc3\xb6ist\xc3\xa4, hedelmist\xc3\xa4, marjoista sek\xc3\xa4 luultavasti my\xc3\xb6s hy\xc3\xb6nteisist\xc3\xa4 ja niiden toukista.'